Projekto

lyginamasis variantas

LIETUVOS RESPUBLIKOS VYRIAUSYBĖ

NUTARIMAS

DĖL lietuvos respublikos vyriausybės 2002 M. LAPKRIČIO 19 D. NUTARIMO NR. 1798 „DĖL NUOMOS MOKESČIO UŽ VALSTYBINĘ ŽEMĘ“ PAKEITIMO

Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2002 m. lapkričio 19 d. nutarimą Nr. 1798 „Dėl nuomos mokesčio už valstybinę žemę“ ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS

DĖL NUOMOS MOKESČIO IR ŽEMĖS NUOMOS MOKESČIO PRIEDO UŽ VALSTYBINĘ ŽEMĘ

Vadovaudamasi Lietuvos Respublikos civilinio kodekso (Žin., 2000, Nr. 74-2262) 6.71, 6.551 ir 6.552 straipsniais ir Lietuvos Respublikos žemės įstatymo (Žin., 1994, Nr. 34-620; 2004, Nr. 28-868) 9 straipsnio 12 dalimi, 18 dalimi, Žemės įstatymo 9 ir 24 straipsnių pakeitimo ir Įstatymo papildymo 91 straipsniu įstatymo (2021 m. lapkričio 25 d. įstatymo Nr. XIV-717 redakcija) 5 straipsnio 1 dalimi, Lietuvos Respublikos Vyriausybė nutaria:

1. Nustatyti, kad:

1.1. Šis nutarimas taikomas nustatant nuomos mokestį, žemės nuomos mokesčio priedą už nuomojamą pagal teisės aktus, nustatančius valstybinės žemės nuomos tvarką, valstybinę žemę (išskyrus tarptautinių oro uostų ir valstybinių jūrų uostų žemę).

1.2. Nuomojant valstybinę žemę aukciono būdu, nuomos mokesčio dydis lygus aukciono metu pasiūlytam didžiausiam nuomos mokesčiui.

1.3. Nuomojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės, apskaičiuotos Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ (Žin., 1999, Nr. 21-597; 2002, Nr. 102-4574) nustatyta tvarka.

1.4. Konkretų nuomos mokesčio už valstybinę žemę, išnuomotą be aukciono, tarifą nustato savivaldybės, kurios teritorijoje yra nuomojama valstybinė žemė, taryba, apie tai informuojamas valstybinės žemės nuomotojas.

1.5. Nuomos mokesčio dydį, žemės nuomos mokesčio priedą pagal Lietuvos Respublikos žemės įstatymo 9 straipsnio 18 dalį, Žemės įstatymo 9 ir 24 straipsnių pakeitimo ir Įstatymo papildymo 91 straipsniu įstatymo (2021 m. lapkričio 25 d. įstatymo Nr. XIV-717 redakcija) 5 straipsnio 1 dalį apskaičiuoja valstybinės žemės nuomotojas.

1.6. Valstybinės žemės nuomininkai žemės nuomos mokestį, žemės nuomos mokesčio priedą sumoka į savivaldybės, kurios teritorijoje yra nuomojama valstybinė žemė, biudžetą iki kalendorinių metų lapkričio 15 dienos.

1.7. Nuomos mokesčio dydis, žemės nuomos mokesčio priedo dydis ir mokėjimo terminai nurodomi valstybinės žemės nuomos sutartyje.

1.8. Savivaldybių tarybos savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti.

1.9. Visi ginčai, kylantys dėl atsisakymo mokėti nuomos mokestį, žemės nuomos mokesčio priedą, nuomos mokesčio, žemės nuomos mokesčio priedo dydžio dydžių ir nuomos mokesčio, žemės nuomos mokesčio priedo nesumokėjimo nustatytaisiais terminais, sprendžiami įstatymų nustatyta tvarka.

1.10. Valstybinės žemės nuomininkai už laiku nesumokėtus ar pavėluotai sumokėtus valstybinės žemės nuomos mokestį, žemės nuomos mokesčio priedą moka delspinigius.

1.1011. Nekilnojamojo turto registro ir kadastro duomenys, kurių reikia valstybinės žemės nuomos mokesčiui, žemės nuomos mokesčio priedui apskaičiuoti, pateikiami valstybinės žemės nuomotojams, nurodytiems Lietuvos Respublikos žemės įstatymo 9 straipsnio 1 dalyje, Nekilnojamojo turto registro nuostatų, patvirtintų Lietuvos Respublikos Vyriausybės 2002 m. liepos 12 d. 2014 m. balandžio 23 d. nutarimu Nr. 1129 379 „Dėl Nekilnojamojo turto registro nuostatų patvirtinimo“ (Žin., 2002, Nr. 72-3077), ir Kadastro duomenų, kurių reikia nekilnojamojo turto mokesčiams apskaičiuoti ir kitiems tikslams, rengimo, teikimo ir atsiskaitymo už juos taisyklių, patvirtintų Lietuvos Respublikos Vyriausybės 2003 m. lapkričio 4 d. nutarimu Nr. 1373 „Dėl Kadastro duomenų, kurių reikia nekilnojamojo turto mokesčiams apskaičiuoti ir kitiems tikslams, rengimo, teikimo ir atsiskaitymo už juos taisyklių patvirtinimo“ (Žin., 2003, Nr. 105-4717), nustatyta tvarka.

2. Įpareigoti valstybinės žemės nuomotojus teikti savivaldybėms duomenis apie jų sudarytas valstybinės žemės nuomos sutartis. Duomenų teikimo tvarka nustatoma savivaldybių ir kitų valstybinės žemės nuomotojų susitarimu.“

Ministras Pirmininkas

Finansų ministras